১৪ একজন স্ত্রীর পক্ষে সেই সময় সমর্থনকারীর ভূমিকায় উদাহরণযোগ্য হওয়া প্রতিদ্বন্দ্বিতা স্বরূপ হতে পারে, যখন তিনি তার স্বামীর কোনো সিদ্ধান্তের সঙ্গে দ্বিমত পোষণ করেন। কিন্তু তখনও তিনি ‘মৃদু ও প্রশান্ত আত্মা’ প্রদর্শন করেন এবং স্বামীর সিদ্ধান্তকে বাস্তবায়ন করার জন্য তাকে সহযোগিতা করেন। (১ পিতর ৩:৪) একজন উত্তম স্ত্রী প্রাচীনকালের ঈশ্বরভয়শীল নারীদের যেমন, সারা, রূৎ, অবীগল এবং যিশুর মা মরিয়মের মতো উত্তম উদাহরণগুলো অনুসরণ করেন। (১ পিতর ৩:৫, ৬) এ ছাড়া, তিনি বর্তমানকালীন সেই বয়স্ক স্ত্রীদেরকেও অনুকরণ করেন, যারা “আচার ব্যবহারে ভয়শীলা [“শ্রদ্ধাশীল,” NW]।” (তীত ২:৩, ৪) তার স্বামীর প্রতি প্রেম ও সম্মান দেখানোর মাধ্যমে একজন উদাহরণযোগ্য স্ত্রী তাদের বৈবাহিক সাফল্যের ক্ষেত্রে ও সেইসঙ্গে পুরো পরিবারের মঙ্গলের জন্য যথেষ্ট অবদান রাখেন। তার ঘর হল, সান্ত্বনা ও নিরাপত্তার এক স্থান। একজন আধ্যাত্মিকমনা ব্যক্তির কাছে একজন সমর্থনকারী স্ত্রী অতি মূল্যবান!—হিতো. ১৮:২২.